**Ministru kabineta noteikumu projekta**

**“Grozījumi Ministru kabineta 2016. gada 5. jūlija noteikumos Nr. 447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis ir veicināt efektīvāku valsts budžeta mērķdotācijas pedagogu darba samaksai izlietojumu pašvaldībās. Ministru kabineta noteikumi stāsies spēkā 2019.gada 1.septembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 5.jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”” (turpmāk – noteikumu projekts) izstrādāts pēc Izglītības un zinātnes ministrijas (turpmāk – ministrija) iniciatīvas, ņemot vērā veikto finanšu analīzi par valsts budžeta finansējumu pedagogu darba samaksai un valsts sociālās apdrošināšanas obligātajām iemaksām (turpmāk – mērķdotācija) izlietojumu pašvaldību vispārējās pamata un vidējās izglītības iestādēs (turpmāk – izglītības iestādes) saskaņā ar Valsts izglītības informācijas sistēmā 2018./2019.mācību gadam apstiprinātajām pedagogu tarifikācijām, kā arī ņemot vērā citos saistošajos normatīvajos dokumentos pieņemtās normas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 5.jūlija noteikumi Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr.447) nosaka kārtību, kādā aprēķina un sadala mērķdotāciju pašvaldībām un valsts augstskolu vispārējās izglītības iestādēm. Saskaņā ar Izglītības likuma pārejas noteikumu 60.punktu ar 2019.gada 1.augustu no Izglītības likuma tiks izslēgts vārds “internātskola”. Saskaņā ar pārejas noteikumu 61.punktu jaunu internātskolu dibināšana no 2018.gada 1.janvāra nav atļauta. Internātskolas, kas nodibinātas līdz minētajam datumam, valsts turpināja līdzfinansēt līdz 2018.gada 31.decembrim. Savukārt Atbilstoši Vispārējās izglītības likuma pārejas noteikumu 35.punktam grozījumi 29.panta otrajā daļā, ar kuriem citstarp tiks izslēgta internātskola kā pamatizglītības ieguves vieta, stāsies spēkā 2019.gada 1.septembrī. Ņemot vērā iepriekš minēto, nepieciešams izdarīt grozījumus Ministru kabineta 2016.gada 5.jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr.447), izslēdzot normas, kas attiecas uz internātskolu finansējuma aprēķināšanu. Izglītības likuma 8.pantā ir noteiktas izglītības ieguves formas, kur atsevišķi tiek izdalīta neklātiene un tālmācība. Ņemot vērā izmaiņas Izglītības likumā, nepieciešams precizēt noteikumu Nr.447 7.4.apakspunktu. Vispārējās izglītības likuma 26.pants nosaka, ka izglītības iestādes, kuras īsteno pedagoģiskās korekcijas izglītības programmas, no 2018. gada 1. septembra izglītojamos šajās izglītības programmās neuzņem un, ka izglītības iestādes ir tiesīgas uzsākto pedagoģiskās korekcijas izglītības programmu īstenošanu turpināt līdz 2019. gada 30. jūnijam. Ņemot vērā, ka netiks īstenotas pedagoģiskās korekcijas izglītības programmas, noteikumos Nr.447 nepieciešams veikt grozījumus 6.3. apakšpunktā un 18.2.apakspunktā, svītrojot normas, kas attiecas uz valsts budžeta mērķdotācijas pedagogu darba samaksai aprēķināšanai noteikto koeficientu pielietošanu. Lai sniegtu atbalstu ne tikai remigrējušo, bet arī imigrējušo bērnu veiksmīgai iekļaušanai izglītības iestādēs, tādējādi nodrošinot Ministru kabineta noteikumos noteikto, ka ar direktora rīkojumu nosaka viena līdz triju mācību gadu laikā īstenojamos valsts finansētos atbalsta pasākumus obligātās pamatizglītības ieguvei – latviešu valodas prasmes pilnveidei un mācību priekšmetu "Latviešu valoda" vai "Literatūra", vai "Latviešu valoda un literatūra", "Sociālās zinības", "Latvijas vēsture", kā arī to mācību priekšmetu apguvei, kuri atšķiras Latvijas un izglītojamā iepriekš apgūtajā izglītības programmā, nepieciešams veikt grozījumu noteikumu Nr.447 12.3 punktā, lai pašvaldības varētu pārdalīt valsts budžeta mērķdotāciju izglītības iestādēm arī imigrējušo bērnu atbalsta sniegšanai.Noteikumu Nr.447 12.punktā ir noteikts, ka pašvaldības piecu darbdienu laikā pēc mērķdotāciju sadalījuma pastiprināšanas Ministru kabinetā Valsts izglītības informācijas sistēmā ievada informāciju par piešķirtās mērķdotācijas apjomu katrā izglītības iestādē. Ministrija ir saņēmusi vairāku pašvaldību priekšlikumu noteikt ilgāku termiņu, kādā pašvaldībām ir jāievada informācija, minēto pamatojot ar to, ka domes sēdes, kurās tiek apstiprināts katrai izglītības iestādei mērķdotācijas apjoms, nenotiek piecu darbdienu laikā, bet gan vēlāk. Ievērojot minēto, ministrija rosina minēto termiņu pagarināt līdz 20 darbdienām. 2016.gadā, sagatavojot pedagogu darba samaksas jauno modeli, noteikumos Nr. 447 tika iekļauta norma, kas noteica, ka līdz 2018. gada 1. septembrim no mērķdotācijas aprēķina papildu finansējumu licencētām profesionāli orientēta virziena pamatizglītības programmām ar padziļinātu mācību priekšmetu mācīšanu (izņemot mūziku), skolēnu skaitam piemērojot koeficientu 1,2. Pamats šādai normas ieviešanai bija jaunā vispārējās izglītības satura ieviešana, kas tika plānota ar 2018.gada 1.septembri. Ņemot vērā, ka jaunā vispārējās izglītības satura ieviešana atlikta uz 2020./2021.mācību gadu, koeficientu – 1,2 turpinās piemērot izglītojamo skaitam attiecīgajā programmā arī 2019./2020.mācību gadā un attiecīgi noteikumu projekta 1.8. apakšpunktā ir precizēts datums – 2020.gada 31.augusts. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldību un valsts augstskolu vispārējās izglītības iestāžu pedagogus, kā arī 110 novadu pašvaldības un 9 republikas pilsētu pašvaldības.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina sabiedrības mērķgrupu tiesības un pienākumus, tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Finansējumu pedagogu darba samaksai privātajās izglītības iestādēs aprēķina saskaņā ar Ministru kabineta 2017.gada 25.jūlija noteikumiem Nr.420 “Kārtība, kādā valsts finansē darba samaksu pedagogiem privātajās izglītības iestādēs” (turpmāk – noteikumi Nr.420), kas pēc būtības nosaka tādu pašu finansējuma sadali kā noteikumos Nr.447. Lai ievērotu vienlīdzības principu finansējuma pedagogu darba samaksai sadalē, nepieciešams izdarīt grozījumus arī noteikumos Nr.420. |
| 2. | Atbildīgā institūcija | Ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Projekts tiks publicēts ministrijas mājas lapā, tiks informētas pilsētu un novadu pašvaldības. |
| Sabiedrības līdzdalība projekta izstrādē | Nav |
| Sabiedrības līdzdalības rezultāti |  |
| Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, novadu un republikas pilsētu pašvaldības, valsts augstskolas, izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministre I.Šuplinska

 A.Trokša

 67047858, Alise.Troksa@izm.gov.lv